****

**REPUBLIKA HRVATSKA**

**VUKOVARSKO-SRIJEMSKA ŽUPANIJA**

**OPĆINA NEGOSLAVCI**

**Općinski načelnik**

**KLASA:** 322-08/19-01/01

**URBROJ:** 2196/06-01-19-01

**Negoslavci,** 25.11.2019. godine

Na temelju članka 1. i 4. Odluke o osnivanju sabirnih točaka za odlaganje nusproizvoda životinjskog podrijetla nastalih klanjem svinja namijenjenih potrošnji u kućanstvu (KLASA: 322-01/19-01/351, URBROJ: 525-13/0785-19-1, od 06.11.2019. godine) Uprave za veterinarstvo i sigurnost hrane, i članka 32a, točke 2. Statuta Općine Negoslavci („Službeni vjesnik“ VSŽ broj 12/18) Općinski načelnik dana 25.11.2019. godine donosi

**ODLUKU**

**o uspostavi sabirne točke na području Općine Negoslavci za odlaganje nusproizvoda životinjskog podrijetla nastalih klanjem svinja namijenjenih potrošnji u kućanstvu**

**Članak 1.**

Uspostavlja se jedna sabirna točka na području Općine Negoslavci za odlaganje nusproizvoda životinjskog podrijetla nastalih klanjem svinja namijenjenih potrošnji u kućanstvu (u daljem tekstu: sabirna točka).

Sabirna točka se uspostavlja na k.č. 1937/2, k.o. Negoslavci, kod Lovačkog doma (na području stare blokare).

Sabirna točka se sastoji od jednog metalnog sabirnog kontejnera.

**Članak 2.**

Dopušteno je odlaganje samo animalnog otpada (koža, crijeva, kosti, iznutrica) uz prethodnu najavu komunalnom djelatniku.

Odlaganje ostalih vrsta otpada strogo je zabranjeno.

**Članak 3.**

Ova Odluka stupa na snagu danom donošenja i objavit će se na odgovarajući način.

**Općinski načelnik:**

Dušan Jeckov